
Selam alejkum! Da li sam dužan napostiti prvih pet dana ***[ramazana](https://pitajucene.com/search/ramaza/questions/ "Pretraži pitanja o ramazanu")*** pošto nisam tačno znao do kada traje sehur, pa sam tako greškom (nenamjerno) tih pet dana jeo do izlaska sunca, znači ako je izlazak sunca bio naprimjer u 5 sati i 10 minuta, ja sam jeo sve do pet sati?


* 
* 
* 
* 
* 
* 
* 

 
Sehur poslije zore

Islamski učenjaci imaju podijeljeno mišljenje u vezi napaštanja osobe koja je jela iz ubjeđenja da je i dalje noć odnosno sehur. Jedni od njih obavezuju spomenutu osobu sa napaštanjem, dok je drugi ne obavezuju, smatrajući neznanje opravdanjem za nenapaštanje. Shodno prethodnom, vaš ***[post](https://pitajucene.com/search/post/questions/ "Pretraži pitanja o postu")*** je ispravan, ali ako biste napostili, to bi bilo sigurnije i na taj način biste izašli iz razilaženja. Također, musliman treba da vodi brigu o svom postu i tačnim vremenskim terminima sehura i iftara. Allah najbolje zna!


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice <http://www.n-um.com>


